o
ILOA ARKEEN
Haluaisitko olla vapaa olemaan oma itsesi? Se on mahdollista,
jos olet valmis tekemään sen, mitä tarvitaan.
Jää kuuntelemaan, mitä se on.
ILOA ARKEEN Nöyrä, lempeä ja hiljainen 1/2
Kerron tänään, miten voi kehittää luonteen, josta kaikki pitävät.
Haluamme, että meistä pidetään, että kanssamme on helppo olla,
ja Jumala haluaa loistaa persoonallisuutesi kautta.
Luetaan Ef. 3.
Ef. 3:16.
Haluamme kehittää luonteen, josta kaikki voivat pitää.
Paavali rukoilee: että hän kirkkau- tensa runsauden mukaisesti antaisi
teidän sisällisen ihmisenne puolesta voimassa vahvistua
hänen Henkensä kautta, asuen itse sisimmässänne
ja persoonallisuudessanne. Siistiä! Kutsun Hengen täyttämää
persoonallisuutta persoonallisuus-plussaksi.
Persoonallisuus plus Pyhä Henki voittaa pakosti aina.
Jumalalla on suunnaton halu virrata kauttasi.
Hän haluaa, että näytät maailmalle hänet. Olet hänen edustajansa.
Mikään ei ole arkipäivässämme tärkeämpää kuin se,
miten kohtelemme muita. Se on erittäin tärkeää.
Puhumme siitä, mitä on olla nöyrä, sävyisä, lempeä ja hiljainen.
Nöyrä, sävyisä, lempeä ja hiljainen Ne ovat yhteydessä toisiinsa.
Nöyrä ihminen on sävyisä, sävyisä ja lempeä,
eikä lainkaan ylpeä tai täynnä itseään.
Mitä nöyryys on? Vapautta ylpeydestä ja ylimielisyydestä,
vaatimaton käsitys omasta arvosta. Et vähättele tai korosta itseäsi.
Nöyryys ei ole sitä, että pidät itseäsi huonona,
vaan sitä, ettet ajattele itseäsi jatkuvasti.
Se on omien virheiden tiedostamista. Emme voi kohdella toisia hyvin,
ellemme ymmärrä, että meissäkin on vikoja.
Nöyryys tarkoittaa lempeyttä, ei heikkoutta.
Moni vastustaa nöyryyttä, koska luulee, että nöyrien yli kävellään.
Jeesus oli nöyrä ja lempeä ja hänellä oli täysi auktoriteetti.
Hän pysyi rauhallisena Getsemanessa,
mutta Pietari viilsi mieheltä korvan. Jeesus paransi tämän
ja sanoi: Jos haluaisin, voisin kutsua legioonan enkeleitä.
Mutta tämä on se, mitä Jumala haluaa minun tekevän.
Hän nöyrtyi siihen ja kulki tietä, joka ei ollut helppo.
Hän olisi voinut vastustaa sitä.
Hänellä oli voimaa vastustaa sitä. Hän ei siis ollut heikko.
Hän oli lempeä. Se, ettei läksytä silloin kun voisi,
ei ole heikkoutta, vaan lempeyttä.
Se, ettei yritä kostaa kun joku loukkaa sinua,
ei ole heikkoutta, vaan lempeyttä.
Lempeys on hallittua voimaa. Se vasta on upeaa.
Hallittua voimaa. Voisin ampua toimistossani kaikkea mikä ärsyttää
mutta en tee niin, koska haluan kohdella ihmisiä niin kuin Jeesus,
olla armollinen ja ymmärtäväinen, kulkea ylimääräisen virstan,
antaa heille toisen mahdollisuuden. Toisinaan käy niin,
ettei joku haluakaan olla työssään. Niinpä pyydämme heitä lähtemään.
En kohtele ihmisiä sen mukaan, miltä minusta toisinaan tuntuu,
koska minulla on itsehillintää. Niin sinullakin.
Ei, Joyce. Ei minulla ole. Kyllä sinulla on.
Galatalaiskirjeessä sanotaan, että meissä on kaikki hengen hedelmät,
ja kun Pyhä Henki tulee, hän tuo kaikki ne hedelmät,
joten sinulla on rakkaus, kärsiväl- lisyys, hyvyys, ystävällisyys,
lempeys, sävyisyys, nöyryys ja itsehillintä. Missä ne sitten ovat?
Hengessäsi, siemenenä. Sitä tulee kehittää.
Jumala antoi minulle tämän esimerkin.
Otan Darlenesta taas kuvan, koska pidän hänestä.
Otan Davestakin, koska hän on hyvä tyyppi.
Nyt minulla on kuvat Darlenesta ja Davesta.
Minulla on Hengen hedelmä hengessäni.
Sanot: Näytä ne kuvat.
Maailma sanoo: Näytä hedelmäsi.
Raamatun mukaan meitä ei tunneta lahjoista, vaan hedelmistä.
Hedelmistään. Minulla on kuva Darlenesta ja Davesta.
En voi näyttää niitä, ellen kehitä niitä.
Ne kehitetään pimiössä. Hengen hedelmätkin kehitetään
elämän koettelemusten pimiössä. Kun harjoitamme hedelmiä
vaikeina aikoina, ne kasvavat. Sinulla on lihaksia,
mutta ellet käytä ja harjoita sitä, et näe sitä.
Sitä ei näy eikä tunnu.
Mutta siellä se on. Jos harjoitat sitä, se alkaa vahvistua,
ja näet sen ja voit käyttää sitä. Jos aiomme olla kärsivällisiä,
meillä on oltava asioita, joiden suhteen olla kärsivällinen.
Menin tänään kokouksen jälkeen lounaalle 16 muun kanssa.
Arvaa, kuka heistä ei saanut ruoka-annostaan?
Aivan oikein! Minä!
Kaikki muut saivat omansa. Minä sain salaatin.
Missä kalani on? - Ai, halusitko kalaa?
Sitten he valmistivat kalan niin nopeasti, että se oli raakaa.
Ylistys Herralle.
Minun piti harjoitella lounaalla
kärsivällisyyttäni. Et voi kasvaa siinä,
ellet voi käyttää sitä missään. Jos tahdot pitää hauskaa,
pidä kuukauden ajan kirjaa hulluista, tyhmistä, epämukavista
asioista, joita sinulle tapahtuu.
Näet, hermostutko aina kun jokin ei suju tahtosi mukaan.
Oletko poissa tolaltasi, vihainen, turhautunut, huolissasi, ahdistunut?
Mutta Jumala on varustanut meidät elämään
keskellä maailmaa kokien sanomatonta iloa ja rauhaa.
Se on todistus maailmalle. Jos haluat todistaa
tuntemillesi eksyneille, ala toimia Hengen hedelmien kautta.
Jos haluat ihmisten pitävän sinusta niin, että he kuuntelevat sinua,
ala toimia Hengen hedelmien kautta. Sinulla voi olla Hengen täyttämä
persoonallisuus. Aamen.
Meidän tulee huokua Pyhää Henkeä.
Mitä enemmän keskitymme itseemme, sitä onnettomampia olemme.
Ja mitä onnettomampia olemme,
sitä onnettomammiksi teemme muita.
Onko kukaan huomannut?
Jos olemme täynnä itseämme ja ylpeyttä: Entäs minä, entäs minä..
hermostumme aina kun emme saa tahtoamme läpi,
loukkaannumme ja suutumme helposti, olemme kärsimättömiä,
mutta meillä on nöyrä asenne,
se muuttaa suhtautumistamme. Vuosia sitten olisin suhtautunut
lounaalla sanoen: Miksi tämän piti sattua juuri minulle?
Miksei joku toinen jäänyt ilman lounasta? Minulla on töitä
seminaarissa ja toinen puhe illalla. Miksi minä?
"Miksi ei?" meidän on opittava kysymään.
Olenko sen parempi kuin kukaan muukaan?
Onko se sen enempää oikein muidenkaan kohdalla?
Jumala järjestää elämääsi asioita, jotka estävät sinua olemasta
täynnä itseäsi, jos kiinnität häneen huomiota.
Puhe ylpeydestä ja nöyryydestä ei varmasti ole maailman hauskin,
mutta siitä on sinulle apua. Jumala vihaa ylpeyttä.
Ylpeys oli synti, joka langetti Luciferin.
Ylpeys sai kuninkaat menettämään valtakuntansa.
Ylpeys on vaarallista.
Ylpeys edeltää tuhoa. Nöyryys edeltää kunniaa.
Jos haluat, että Jumala korottaa sinut, sinun on nöyrryttävä.
Hän antaa mahdollisuuden nöyrtyä.
"Nöyrtykää Jumalan väkevän käden alle, että hän ajallansa
teidät korottaisi." Jos et nöyrry, Jumala laittaa sinut nöyrtymään.
On parempi nöyrtyä kuin tulla nöyryytetyksi.
Ylpeys on liiallista omanarvon- tuntoa tai omahyväisyyttä,
ylemmyydentunnetta. Jos koet olevasi muita parempi,
kauniimpi, älykkäämpi, korkea-arvoisempi,
ja se saa sinut kohtelemaan muita huonosti ja eristäytymään
ja jopa halveksimaan muita.
Se saa meidät olemaan heille töykeitä, eikä Jumala halua sitä.
Ette ole tällaisia, koska katsotte minua silmät selällään.
Kuinka moni myöntää, ettei aina kohtele muita niin kuin pitäisi?
Kuinka moni haluaa parantaa tapansa? Minä ainakin haluan.
Minun piti lakata pitämästä itseäni niin korkea-arvoisena
ja kehitettävä tasapainoisempi asenne itseäni kohtaan
ja kunnioittavampi asenne muita kohtaan.
Siten alamme kohdella ihmisiä Jumalan mielen mukaisesti.
Kerron esimerkin. Olin lääkärillä.
Poikani käsi oli murtunut ja olimme poistattamassa kipsiä.
Iäkäs herrasmies oli kaatunut jäällä ja murtanut jalkansa.
Hän oli yksinäinen ja halusi jutella kanssani,
koska odotushuoneessa ei ollut muita.
En olisi halunnut jutella, vaan lukea Raamattua ja rukoilla.
Halusin olla hengellinen.
En halunnut olla ystävällinen.
En halunnut olla rakkaudellinen, vaan hengellinen.
Onko ketään kotona?
Silloin ajattelin siis: Minulla on suuri tehtävä ja kutsumus.
Minun pitää lukea Raamattua, rukoilla ja valmistautua
seuraavaan suureen seminaariin. Ei minulla ole aikaa hänelle.
En tunne häntä, enkä näe häntä enää koskaan.
Hän kertoi jo jalastaan, enkä halua kuulla siitä enää.
Aloin rukoilla: Herra, auta että tämä mies jättää minut rauhaan.
Olemme joskus uskomattoman tyhmiä.
Saarnaan rakkaudessa vaeltamisesta, mutta kun voisin osoittaa rakkautta
yksinäiselle miehelle kuuntelemalla häntä, haluan mieluummin olla
se, mitä typeryydessäni luulen hengelliseksi.
Jumala kysyi: Jos hän olisi Billy Graham, juttelisitko sitten?
Jumala osui oikeaan. Miksi olisin jutellut Grahamin kanssa?
Koska se olisi tehnyt vaikutuksen.
Billy olisi voinut tehdä jotakin hyväkseni, avata jonkin oven.
Pääsisin sanomaan jutelleeni Billy Grahamin kanssa.
Mutta se mies, jota en tuntenut ja jolla en voisi tehdä vaikutusta
ihmisiin, ei merkinnyt minulle mitään. Minä, minä, minä...
Minä, minä, minä... Olin täynnä itseäni.
Suuri osa siitä on ylpeyttä. Kun ajattelemme itsestämme liikoja,
mitätöimme muiden arvoa. Jumala ei pidä siitä.
Siksi Raamattu sanoo, että Jumala ei katso henkilöön,
vaan kohtelee kaikkia samalla tavalla.
Toisinaan tämä ei ole meille kovinkaan mukavaa.
Voimme tehdä sen ja kaiken muunkin Herralle sanoen:
Kuuntelen ja annan huomioni hänelle koska rakastat häntä
ja kuolit hänen puolestaan. Voin palvella sinua
istumalla tässä puolisen tuntia lääkäriä odottaessani,
koska joskus saatan itsekin olla vanha ja kaivata juttukaveria.
Kylvämme kaikilla teoillamme jotakin, mitä myöhemmin korjaamme.
Aamen. Tee toisille niin kuin toivoisit heidän tekevän sinulle.
Kärsimättömyyskin on ylpeyden hedelmää.
Kärsimättömyys sanoo: Olen liian tärkeä joutuakseni odottamaan.
Joten tuo tavarani nyt heti.
Olen kiireinen, minulla on suunni- telma ja minun on päästävä täältä.
Eikö totta? Voitte nauraa, koska se lievittää kipua.
Luetaan Matt. 11.
Jos haluatte kuulla totuuden, nöyryys on perushyve.
Nöyryys on yksi tärkeimmistä kristillisistä hyveistä,
ja se on todennäköisesti vaikein omaksua.
Ylpeys piiloutuu. On vaikea myöntää
olevansa ylpeä, ylimielinen ja täynnä itseään.
Jeesus sanoo Matt. 11:28: Tulkaa minun tyköni,
kaikki työtätekeväiset ja raskautetut, niin minä
annan teille levon. Helpotan oloanne ja virvoitan sieluanne.
Ottakaa ikeeni päällenne ja oppikaa minusta,
sillä minä olen sävyisä, lempeä, nöyrä ja hiljainen
niin löydätte levon, helpotuksen ja virvoituksen sielullenne.
Aivan kuin hän sanoisi: Jos sinua koskee tai olet uupunut,
voit tulla luokseni, niin parannan oloasi.
Emmekö mekin halua olla juuri sellaisia?
Haluan, että seurassani olleilla on parempi olo.
Minun ikeeni on sovelias, hyödyllinen, hyvä - ei kova tai painava,
vaan mukava, miellyttävä, ja kuormani on keveä
ja helppo kantaa. Jeesuksen seurassa oli helppo olla.
Haluan, että seurassani on helppo olla.
En kaipaa kireiden, helposti suut- tuvien tai loukkaantuvien seuraa.
En kestä painetta siitä tunteesta, että minun on
tehtävä kaikki täydellisesti, tai muut saavat minut
tai minä saan heidät tolaltaan. Haluan vapauden olla oma itseni
tehden parhaani ja tietäen, että jos teen virheen,
muut suhtautuvat siihen niin, että niitä sattuu kaikille
ja kaikilla on heikkouksia. Ei paineita.
Matt. 26.
Jae 21.
Pietari ei osannut nöyrtyä,
joten Jeesuksen piti nöyryyttää hänet.
Matt. 26:21.
Heidän syödessään Jeesus sanoi: "Totisesti minä sanon teille:
yksi teistä kavaltaa minut". He tulivat kovin murheellisiksi
ja rupesivat sanomaan: "Herra, en kai minä ole se?"
"Herra, en kai minä voi olla se?"
Hän vastasi: "Joka minun kanssani pisti kätensä vatiin,
se kavaltaa minut. Ihmisen Poika tosin menee pois, niinkuin on
kirjoitettu, mutta voi sitä, jonka kautta Ihmisen Poika kavalletaan!
Parempi olisi sille ihmiselle, että hän ei olisi syntynyt."
Juudas, joka hänet kavalsi vastasi: "Rabbi, en kai minä ole se?"
Jae 26. Ja heidän syödessään - nyt tarkkana -
Jeesus otti leivän ja siunasi sen. Tapahtui kolme asiaa.
Hän siunasi leivän, mursi sen ja antoi sen opetuslapsille.
Emme aina huomaa tätä sanomaa. Jumala haluaa tehdä meille saman:
Siunata meitä ja antaa meidät maailmalle,
mutta niiden välillä meidän on murruttava.
Elämäämme täytyy tulla murtuneisuus. Ei tuhoa, vaa murtumista.
Alabasteripakkaus täytyy rikkoa, jotta makea tuoksu pääsee ulos.
Juuri omahyväinen, pöyhkeä, itseään parempana pitävä
asenne täytyy murtaa. Kerron esimerkkejä.
Kuinka moni keskeyttää toisia heidän puhuessaan?
Työstän itsekin samaa asiaa.
Niin kipeää kuin tekeekin sanoa tämä koko maailmalle,
olen joutunut myöntämään, että se on oire ylpeydestä.
Jos keskeytän toisen, viestitän, että oma sanottavani
on paljon tärkeämpää kuin sinun sanottavasi.
Auts.
Oletteko samaa mieltä?
Se oli yksi esimerkki.
Haluan päästä eteenpäin, joten Jumala kasvattaa minua tässä.
Se on vaikeaa, kun ihmiset vain jatkavat aiheesta,
joka minua ei edes kiinnosta.
Tiedän kyllä, että jotkut puhuvat ikuisuuksia,
ja toisinaan joudumme sanomaan: Nyt minun täytyy mennä,
tai jotakin vastaavaa. Puolet ajasta menee niin,
ettemme edes kuuntele toisia, koska yritämme muotoilla
omaa puheenvuoroamme ja pidämme sitä niin tärkeänä.
Aamen.
Ne asiat täytyy siis murtaa pois elämästämme.
Emme saa olla täynnä itseämme. Pietari oli täynnä ylpeyttä.
Luetaan jae 31.
Jeesus sanoi heille: "Tänä yönä te kaikki loukkaannutte minuun;
hylkäätte minut, sillä kirjoitettu on: 'Minä lyön paimenta,
ja lauman lampaat hajotetaan'. Mutta ylösnoustuani minä menen
edellänne Galileaan." Pietari vastasi tuttuun tyyliinsä:
"Vaikka kaikki loukkaantuisivat sinuun, minä en koskaan loukkaannu".
Voisimme lukea Luuk. 22:sta kun Jeesus sanoi Pietarille:
"Saatana on yrittänyt seuloa sinua ja tuhota uskosi,
mutta olen rukoillut puolestasi, ettei uskosi raukeaisi tyhjään.
Ja kun sinä kerran palajat, vahvista veljiäsi." Mikä sanoma!
Tästä selvittyäsi tiedät jotakin, mitä et aiemmin tiennyt,
olet muuttunut mies, ja voin käyttää sinua auttaakseni muita.
Haluan siunata sinua, Pietari, että voit auttaa ihmisiä,
mutta elämäsi täytyy murtua. Saatana haluaa tavoitella sinua,
enkä pysäytä hyökkäystä, mutta olen rukoillut että selviät siitä.
Asioista selviäminen tuo elämäämme murtuneisuutta.
Tulemme ihmeellisen kärsivällisiksi toisten heikkouksia kohtaan
kun kohtaamme omia heikkouksiamme.
Meistä tulee ihmeellisen kärsivällisiä käytyämme läpi isoja asioita
omassa elämässämme. Uskon, että juuri siksi
meitä ei vain siunata siunauksilla siunausten perään,
vaan siunaukset ja koettelemukset vuorottelevat. Paavali kutsui tätä
oloihinsa tyytymiseksi. "Osaan elää niukkuudessa,
osaan myös elää runsaudessa; kaikkiin oloihin olen tottunut."
Jumala näytti minulle, että Paavali oppi tarvitsevansa molempia.
Mekin tarvitsemme. Jos meillä on vain hyviä aikoja,
alamme olla täynnä itseämme ja ihmetellä, mikä muita vaivaa.
Kun meilläkin on ongelmia, suhtaudumme aivan eri tavalla
ja alamme kunnioittaa ihmisiä ja ymmärtää heidän kokemaansa.
Tiedämme, että Pietarilla oli ongelma. Hän jopa nuhteli Jeesusta.
Hänellä oli suuri suu, mutta hänellä oli hyvä sydän.
Hän oli vain täynnä itseään. Jumala osaa hoitaa asian, jos sitä haluat.
Arvasin, että tänään täällä ollaan vakavia.
Laitatte minut paiskimaan töitä oikein kunnolla.
Kuinka moni ajattelee olevansa liian täynnä itseään?
Noin neljännes. Hieno juttu.
Loput ovat taineet vapautua siitä. Ihme, etteivät he ole hurmoksissa.
He eivät ostaisi opetus-cd:tä ylpeydestä, vaikka tarjoaisin.
Voin sanoa kulkeneeni pitkän tien, mutta vielä on paljon jäljelläkin.
Ellet tarvitse tätä, saarnaan mielelläni itselleni. Aamen.
Lopuksi sanon vielä, että on parempi nöyrtyä
kuin tulla nöyryytetyksi. Tarjoamme 4 cd:n opetuspakettia
äärimmäisestä persoonallisuuden muodonmuutoksesta.
Useimmat meistä tarvitsevat sitä. Meillä on luonnostaan temperamentti
ja persoonallisuutemme kehittyy sen sekä elämänkulkumme mukaan,
ja yhtäkkiä olemme me. Yhteydessä muihin
huomaamme toisinaan, ettei kaikki sujukaan, ja syytämme heitä.
Mutta todennäköisesti me tarvitsemme persoonallisuuden muutosta.
Siksi tarjoamme näitä 4 opetusta.
Teemme tänään jotain hieman poikkeavaa.
Kuuntelin pastori Paul Scanlonin opetuksen How interesting are you?
Se oli todella hyvä. Tarjoamme kyseistä opetusta,
vaikka en toisten opetuksia usein tarjoakaan.
Nyt liitämme sen pakettiin, jonka avulla opit, miten voit
parantaa ihmissuhteitasi, jos vain annat Jumalan vaikuttaa.
Extreme personality makeover on Joyce Meyerin 4-osainen opetus.
Älä ole kopio. Lue miten voit antaa Jumalan luonteen virrata kauttasi
ja tulla juuri siksi, keneksi sinut on tarkoitettu.
Tilaa tämä sekä How interesting are you? -opetus.
Tilaa englanninkielinen materiaali tänään sivuilta joycemeyer.org.
ILOA ARKEEN seuraavassa jaksossa:
Jumala lähettää elämääni aina yhden läpeensä sangviinikon.
Tällaisia he ovat: Nyt juhlitaan!
Jumala lähettää heitä, koska muuten tappaisin itseni vakavuudellani.
Olin perfektionisti ja luulin, että minun piti tehdä kaikki oikein.
Menin liian liian kauas pelastuksesta, eheytymisestä ja toivosta.
Usein haluaisi vain luovuttaa. - Piti olla liikaa työtä ja tuskaa.
Meillä kaikilla on omat taistelumme.
Tämä kirja tarjosi kaipaamaamme innoitusta. Never give up.
Joyce Meyerin sanoma on ajaton.
Sain siitä rohkeutta, jotta pääsin ylös siitä montusta.
Tajusin, ettei Jumala luovuta suhteemme,
joten miksi minä luovuttaisin. - Älä koskaan luovuta.
Joyce Meyerin kirja Never give up.
Englanninkielinen Kirja on saatavilla osoitteesta joycemeyer.org.
Tulossa on myös Joyce Meyerin uusin romaani Any minute.
Suomennos: Johanna Hartikainen